钦定古今图书集成/理学汇编/文学典/第085卷 > 张廷玉
## 钦定古今图书集成/理学汇编/文学典/第085卷 > 张廷玉

按《畿辅通志》：“廷玉，易州人。幼善诗，其友邢进之尝谓
曰：‘昔刘光远日赋百篇，子能继乎’？”翌日黎明，搜题百
种授之。廷玉操翰不停，日中已就。承安初征至，出内
题试之，比日斜，赋七十馀首录上，章宗叹赏。当时负
文章重名者，皆推服之。尝隐居盘溪，因号盘溪居士。
有诗集行于世。如云：“乌鸢绕树山梨熟，蝴蝶穿花木
槿开。赤脚城中借书去，苍头原上负薪来。”句法清新，
大率类此。